  Майя Бывальцева 1-тӥ инвожое Москваын «Красная площадь» книга фестивальын нырысьсэ «Удмуртия» книгапоттонниен тодматон ортчоз. Ужрадэ пыриськисьёс но куноос книгаосын гинэ ӧвӧл, удмурт кырӟанъёсын но тодматскыны быгатозы. Со сярысь ивортодэтъя «Удмуртия» агентстволы издательстволэн кивалтӥсез Юрий Кузнецов вераз. Туэ Россиын куинь йӧскалык издательствоос 100 ар тырмонзэс пусъё. Вань со издательствоос Приволжск федерал округысь бускельёс: ми сяна, Башкириысь «Китап» книгапоттонни, Татариысь «Татарское книжное издательство». <...> 1-тӥ инвожое Горд площадьын, фестиваль кутскем бере ик, Москвая вераса ке - часын, вот та куинь издательствоослы сёто быдэс час Юрий Кузнецов, «Удмуртия» книгапоттоннилэн кивалтӥсез«Удмуртия» книгапоттоннилы учкисьёсты паймытыны юрттозы кырӟасьёс. Та ласянь ужъюртлы удмуртъёслэн Москваысь бӧляксы но «Герд» огазеяськон юрттӥзы. Соослэн Песянайлэн нуналэзлы сӥзем ужрадазы Кияса ёросысь нылпиослэн «Усточи» фольклор коллективзы но бадӟымъёслэн «Тайвади» ансамбльзы мыно, ӵапак соос ик книга фестивале но вуылозы. Со сяна, егит кырӟась Олеся Полатова юрттӥськыны мылкыд кариз. Книгаос сярысь трос вераны но кулэ ӧвӧл, дыр, малы ке шуоно соосты учкыны луэ, адӟыны луэ. Нош та ужрадэ пыриськемъёс адӟизы ке асьмелэсь калыкмес, кыӵе соос чебересь, кыӵе соос шулдыресь, кыӵе соос кырӟаны быгато, кыӵе соос вераны быгато, валамон ини, сыӵеесь ик луыны кулэ милям книгаосмы но, дыр, – чебересь но, шулдыресь но, быгатыса лэсьтэмын но луыны кулэ, малы ке шуоно книгаос асьме Удмуртиез возьмато, татын улӥсь калыкез, татысь йылолъёсты возьмато, татысь культураез, татысь ужрадъёсты. Соин ик ми малпамы: мултэссэ зульыса ум улэ, мед Удмуртия жингыртоз быдэс Горд площаде удмурт кырӟанъёсын Юрий Кузнецов, «Удмуртия» книгапоттоннилэн кивалтӥсез«Горд площадь» книга фестиваль туэ куать нунал ужалоз – 1-6 инвожое. «Удмуртия» издательство 60 пала книгаоссэ нуэ. Тросэз со пӧлысь туэ но кылем арын поттэмын, кылсярысь, «Мифы, легенды и сказки удмуртского народа», «Удмурты. Тайна тамги», «Происхождение удмуртского народа» но мукетыз. Тодэ вайытом, Удмуртиысь удмурт кылын потӥсь газет-журналъёс вить тужгес усто йӧскалык изданиосты быръён конкурсэ пыриськыны быгато.  Тегъёс: Лулчеберет Ижкар Москва Удмуртия удмуртъёс книгаос книгапоттонни  